อนุทิน นั่งเครื่องบินส่วนตัว ควงเนวิน ลงคะแนนที่บุรีรัมย์ (คลิป)
เสี่ยหนู อนุทิน ชาญวีรกูล หัวหน้าพรรคภูมิใจไทย นั่งเครื่องบินส่วนตัวลงคะแนนที่บุรีรัมย์ เชิญชวนประชาชนออกมาใช้สิทธิ์เลือกตั้งกันมากๆ ย้ำ ขอให้ทุกคนเคารพสิทธิ์ และยอมรับในคะแนนเสียงของพี่น้องประชาชน,วันที่ 24 มี.ค. บรรยากาศการลงคะแนนเสียงเลือกตั้ง ส.ส. ในเขตพื้นที่ จ.บุรีรัมย์ ทั้ง 307 หน่วยเลือกตั้ง ของเขตเลือกตั้งที่ 1 อ.เมือง บุรีรัมย์ ผู้มีสิทธิ์ต่างทยอยเดินทางมาลงคะแนนกันอย่างคึกคักตั้งแต่ช่วงเช้า ขณะที่บางหน่วยเลือกตั้งมีประชาชนโดยเฉพาะผู้สูงอายุเดินทางมารอลงคะแนนก่อนเปิดหีบ ภายหลังการเปิดหีบลงคะแนน ในเวลา 08.00 น. แล้ว ในเวลา 09.30 น. บุคคลในตระกูลชิดชอบ ซึ่งเป็นบุตรชายและบุตรสาวของ นายเนวิน ชิดชอบ ได้เดินทางมาลงคะแนนเลือกตั้ง ในหน่วยเลือกตั้งที่ 20 ศาลากลางหมู่บ้าน บ.ศิลาชัย หมู่ที่ 15 ต.อิสาณ อ.เมืองบุรีรัมย์ ก่อนที่ นาย ศักดิ์สยาม ชิดชอบ เลขาธิการพรรคภูมิใจไทย (ภท.) ซึ่งเป็นผู้ที่มีสิทธิ์ลงคะแนนเสียงลำดับที่ 98 ในหน่วยเดียวกันจะเดินทางไปใช้สิทธิ์ ในเวลา 13.00 น. โดยมีประชาชนในพื้นที่ที่ให้การสนับสนุน ให้การต้อนรับ ในขณะที่ปรากฏรายชื่อของ นายชัย ชิดชอบ อดีตประธานสภาผู้แทนราษฎร มีรายชื่อเป็นผู้ใช้สิทธิ์ลำดับที่ 95 ในหน่วยเลือกตั้งนี้เช่นกัน,สำหรับ นายอนุทิน ชาญวีรกูล หน.พรรคภูมิใจไทย มีชื่อการใช้สิทธิ์เลือกตั้งลำดับที่ 114 เขตเลือกตั้งที่ 1 หน่วยเลือกตั้งที่ 6 หมู่ที่ 4 ต.อิสาณ อ.เมืองบุรีรัมย์ ซึ่งตามกำหนดการแล้วจะเดินทางด้วยเครื่องบินส่วนตัว จาก กทม. มายังท่าอากาศยานบุรีรัมย์ อ.สตึก จ.บุรีรัมย์ จากนั้นจะเดินทางโดยรถยนต์เพื่อมาใช้สิทธิ์ลงคะแนนเสียงในเวลา 13.15 น. เช่นเดียวกันกับ นายเนวิน ชิดชอบ ประธานสโมสรฟุตบอลบุรีรัมย์ยูไนเต็ด (ผู้ใช้สิทธิ์ลำดับที่ 108) และ นางกรุณา ชิดชอบ นายก อบจ.บุรีรัมย์ (ผู้ใช้สิทธิ์ลำดับที่ 110),โดยนายอนุทิน ชาญวีรกูล ยังได้เชิญชวนประชาชนผู้มีสิทธิ์ลงคะแนน ออกมาใช้สิทธิ์กันให้ครบตามจำนวน ทุกพื้นที่ และขอให้ทุกคนเคารพสิทธิ์ และยอมรับในคะแนนเสียงของพี่น้องประชาชน เพื่อประเทศชาติ ที่มีองค์พระมหากษัตริย์เป็นประมุข โดยตนเองในนามหัวหน้าพรรคจะรอลุ้นผลคะแนนอยู่ในพื้นที่จังหวัดบุรีรัมย์ ซึ่งเป็นเสมือนบ้านของตนเอง สำหรับบรรยากาศการออกไปใช้สิทธิ์ของประชาชนในหน่วยเลือกตั้งต่าง ๆ ในพื้นที่ จ.บุรีรัมย์ เป็นไปอย่างคึกคัก และต่อเนื่อง โดยเฉพาะในช่วงครึ่งวันเช้า ท่ามกลางสภาพอากาศที่เอื้ออำนวย ไม่ร้อน มีเมฆมาก และท้องฟ้าหลัวตั้งแต่เช้า โดยยังไม่มีรายงานความไม่สงบ หรือการกระทำผิดกฎหมายเลือกตั้งเกิดขึ้นในทุกหน่วยเลือกตั้งแต่อย่างใด,สำหรับจังหวัดบุรีรัมย์ แบ่งเป็น 8 เขตเลือกตั้ง มีจำนวนหน่วยเลือกตั้ง จำนวน 2,442 หน่วย ผู้มีสิทธิ์เลือกตั้ง 1,224,619 คน ขณะที่ทางกกต.จังหวัดบุรีรัมย์ คาดว่า ภายหลังการปิดหีบลงคะแนนในเวลา 17.00 น. จะสามารถนับผลคะแนนได้แล้วเสร็จในเวลา 19.00 น. และจะสามารถทราบผลคะแนนอย่างไม่เป็นทางการได้ในเวลาไม่เกิน 21.00 น. ของวันนี้
เสี่ยหนู อนุทิน ชาญวีรกูล หัวหน้าพรรคภูมิใจไทย นั่งเครื่องบินส่วนตัวลงคะแนนที่บุรีรัมย์ เชิญชวนประชาชนออกมาใช้สิทธิ์เลือกตั้งกันมากๆ ย้ำ ขอให้ทุกคนเคารพสิทธิ์ และยอมรับในคะแนนเสียงพี่น้อง
เลือกตั้ง62,อนุทิน ชาญวีรกูล,นั่งเครื่องบินส่วนตัว,ไปเลือกตั้งบุรีรัมย์,ภูมิใจไทย,เลือกตั้ง